A4-0291/98

Απόφαση σχετικά με την κοινή θέση που καθόρισε το Συμβούλιο ενόψει της εκδόσεως του κανονισμού του Συμβουλίου που αφορά την ένταξη των θεμάτων φύλου στη συνεργασία για την ανάπτυξη (C4-0307/98 - 97/0151 (SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0307/98 - 97/0151(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 371 της 8.12.1997, σελ. 69)) σχετικά με την πρόταση της Επιτροπής προς το Συμβούλιο COM(97)0265,

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 130Χ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση της Επιτροπής Ανάπτυξης και Συνεργασίας για τη δεύτερη ανάγνωση (A4-0291/98),

1. τροποποιεί ως ακολούθως την κοινή θέση;

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Aιτιολογική σκέψη 3

>Αρχικό κείμενο>

(3) . ότι στα εμπόδια αυτά περιλαμβάνονται οι επίμονες και σοβαρές ανισότητες μεταξύ γυναικών και ανδρών όσον, αφορά το δικαίωμα των γυναικών για ίση συμμετοχή στην ανάπτυξη, την πρόσβαση σε βασικές υπηρεσίες και στη διαδικασία λήψης αποφάσεων, καθώς και όσον αφορά τον έλεγχο των οικονομικών πόρων,

>Κείμενο μετά την ψηφοφορία στο ΕΚ>

(3) . ότι στα εμπόδια αυτά περιλαμβάνονται οι επίμονες και σοβαρές ανισότητες μεταξύ γυναικών και ανδρών, όσον αφορά το δικαίωμα των γυναικών για ίση συμμετοχή στην ανάπτυξη, την πρόσβαση σε βασικές υπηρεσίες

ιδίως στους τομείς της εκπαίδευσης, της κατάρτισης και της υγείας, και στη διαδικασία λήψης πολιτικών και οικονομικών αποφάσεων σε πολλούς τομείς της κοινωνίας και της οικογένειας, καθώς και όσον αφορά τον έλεγχο των οικονομικών πόρων,

(Τροπολογία 2)

Αιτιολογική σκέψη 17

>Αρχικό κείμενο>

(17) . ότι η αποτελεσματικότερη προσέγγιση είναι η εφαρμογή στρατηγικών πρωτοβουλιών ευαισθητοποίησης απευθυνομένων σε συγκεκριμένο κοινό, που μπορούν να παράγουν σημαντικά πολλαπλασιαστικά αποτελέσματα και όχι η χρηματοδότηση επιχειρησιακών σχεδίων μικρής κλίμακας,

>Κείμενο μετά την ψηφοφορία στο ΕΚ>

(17) . ότι η αποτελεσματικότερη προσέγγιση είναι

πρωτίστως η εφαρμογή στρατηγικών πρωτοβουλιών ευαισθητοποίησης απευθυνομένων σε συγκεκριμένο κοινό, που μπορούν να παράγουν σημαντικά πολλαπλασιαστικά αποτελέσματα και όχι μόνον η χρηματοδότηση επιχειρησιακών σχεδίων μικρής κλίμακας. Οι χρηματοδοτικοί πόροι της Ευρωπαϊκής Ένωσης για επιχειρησιακά προγράμματα αναπτυξιακής συνεργασίας πρέπει να χρησιμοποιούνται περισσότερο για ειδικές ενέργειες υπέρ των γυναικών.

(Τροπολογία 3)

Άρθρο 1, παράγραφος 1

>Αρχικό κείμενο>

1. Η Κοινότητα χορηγεί χρηματοδοτική συνδρομή και τεχνική εμπειρογνωμοσύνη ώστε να υποστηρίξει την οριζόντια ενσωμάτωση (mainstreaming) των θεμάτων φύλου στο σύνολο των πολιτικών και των παρεμβάσεών της στον τομέα της συνεργασίας για την ανάπτυξη.

>Κείμενο μετά την ψηφοφορία στο ΕΚ>

1. Η Κοινότητα χορηγεί χρηματοδοτική συνδρομή και τεχνική εμπειρογνωμοσύνη ώστε να υποστηρίξει την οριζόντια ενσωμάτωση (mainstreaming) των θεμάτων φύλου

στην πολιτική της στον τομέα της συνεργασίας για την ανάπτυξη.

(Τροπολογία 4)

Άρθρο 2, παράγραφος 1, σημείο α)

>Αρχικό κείμενο>

α) στήριξη της οριζόντιας ενσωμάτωσης των θεμάτων φύλου, λαμβάνοντας ιδιαιτέρως υπόψη το νομικό και πραγματικό καθεστώς γυναικών και ανδρών, τις ανάγκες τους και τη συμβολή τους στην κοινωνία και την οικογένεια; στήριξη της αποδοχής μιας προσέγγισης που θα λαμβάνει υπόψη τα θέματα φύλου κατά την εκπόνηση, τον σχεδιασμό και την εφαρμογή κοινοτικών πολιτικών και παρεμβάσεων στον τομέα της ανάπτυξης, σε βραχυπρόθεσμο, μεσοπρόθεσμο και μαρκοπρόθεσμο επίπεδο, καθώς και κατά την παρακολούθηση της εφαρμογής και αξιολόγησή τους,

>Κείμενο μετά την ψηφοφορία στο ΕΚ>

α) στήριξη

μιας αναλύσεως των θεμάτων φύλου, σε ολόκληρη τη συνεργασία για την ανάπτυξη, λαμβάνοντας ιδιαιτέρως υπόψη το νομικό και πραγματικό καθεστώς γυναικών και ανδρών, τις ανάγκες τους και τη συμβολή τους στην κοινωνία και την οικογένεια; στήριξη της αποδοχής μιας προσέγγισης που θα λαμβάνει υπόψη τα θέματα φύλου κατά την εκπόνηση, τον σχεδιασμό και την εφαρμογή κοινοτικών πολιτικών και παρεμβάσεων στον τομέα της ανάπτυξης, σε βραχυπρόθεσμο, μεσοπρόθεσμο και μαρκοπρόθεσμο επίπεδο, καθώς και κατά την παρακολούθηση της εφαρμογής και αξιολόγησή τους.

(Τροπολογία 5)

Άρθρο 2, παράγραφος 1, σημείο β)

>Αρχικό κείμενο>

β) στήριξη και διευκόλυνση της ένταξης δράσεων στον τομέα των μείζονων ανισοτήτων μεταξύ των φύλων, σεαρκούντως μεγάλη κλίμακα, ιδίως όσον αφορά την πρόσβαση στους πόρους, τις υπηρεσίες και τη συμμετοχή στις διαδικασίες λήψης αποφάσεων στην πολιτική, οικονομική και κοινωνική ζωή, στην οριζόντια ενσωμάτωση των κοινοτικών παρεμβάσεων υπέρ της ανάπτυξης,

>Κείμενο μετά την ψηφοφορία στο ΕΚ>

β) στήριξη και διευκόλυνση της

κατάλληλης ένταξης δράσεων στον τομέα των μείζονων ανισοτήτων μεταξύ των φύλων, ιδίως όσον αφορά την πρόσβαση στους πόρους, τις υπηρεσίες και τη συμμετοχή στις διαδικασίες λήψης αποφάσεων στην πολιτική, οικονομική και κοινωνική ζωή, στην οριζόντια ενσωμάτωση των κοινοτικών παρεμβάσεων υπέρ της ανάπτυξης,

(Τροπολογία 6)

Άρθρο 2, παράγραφος 1, σημείο γ)

>Αρχικό κείμενο>

γ) πρόοδος ώστε να επιτευχθεί κατά το 2003 μία κατάσταση, όπου ένα σημαντικά ευξημένο ποσοστό κοινοτικών παρεμβάσεων θα καλύπτει τα κριτήρια ΟΟΣΑ/ΕΑΒ για την ένταξη των θεμάτων φύλου ή τη θετική δράση,

>Κείμενο μετά την ψηφοφορία στο ΕΚ>

γ) πρόοδος ώστε να επιτευχθεί μία κατάσταση, όπου ένα σημαντικά ευξημένο ποσοστό κοινοτικών παρεμβάσεων θα καλύπτει τα κριτήρια ΟΟΣΑ/ΕΑΒ για την ένταξη των θεμάτων φύλου ή τη θετική δράση,

(Τροπολογία 7)

Άρθρο 2, παράγραφος 1, σημείο δα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

δα) συνδυασμός δράσεων στο πλαίσιο του συντονισμού με τα κράτη μέλη σε ό,τι αφορά την ένταξη των θεμάτων φύλου στην αναπτυξιακή συνεργασία.

(Τροπολογία 8)

Άρθρο 2, παράγραφος 2, 7η παύλα

>Αρχικό κείμενο>

- κατάρτιση και ευαισθητοποίηση των κυριότερων υπευθύνων για τη λήψη αποφάσεων στην Επιτροπή και τις αναπτυσσόμενες χώρες,

>Κείμενο μετά την ψηφοφορία στο ΕΚ>

- κατάρτιση και ευαισθητοποίηση των υπευθύνων για τη λήψη αποφάσεων

σε κοινοτικό επίπεδο και τις αναπτυσσόμενες χώρες,

(Τροπολογία 9)

Άρθρο 2, παράγραφος 3

>Αρχικό κείμενο>

3. Ιδιαίτερη προσοχή θα δοθεί στην ένταξη των θεμάτων φύλου στα ανακύπτοντα θέματα της συνεργασίας για την ανάπτυξη,

>Κείμενο μετά την ψηφοφορία στο ΕΚ>

3. Ιδιαίτερη προσοχή θα δοθεί στην ένταξη των θεμάτων φύλου στα ανακύπτοντα θέματα της συνεργασίας για την ανάπτυξη

όπως επείγουσες δράσεις και οι δράσεις για την αντιμετώπιση κρίσεων, δικαιώματα του ανθρώπου και εκδημοκρατισμός, μακροοικονομικές αναλύσεις, εμπόριο, καθώς και θέματα γενετησίων δικαιωμάτων και υγείας.

(Τροπολογία 10)

Άρθρο 3, δεύτερο εδάφιο

>Αρχικό κείμενο>

Ιδιαίτερη προσοχή θα δοθεί σε ενδογενείς δομές που μπορούν να παίξουν ρόλο ενίσχυσης των τοπικών δυνατοτήτων σε θέματα φύλου.

>Κείμενο μετά την ψηφοφορία στο ΕΚ>

Προτεραιότητα θα δοθεί σε ενδογενείς δομές που μπορούν να παίξουν αποφασιστικό ρόλο ανάπτυξης των τοπικών δυνατοτήτων σε θέματα φύλου.

(Τροπολογία 11)

Άρθρο 4, παράγραφος 1, 1ο και 2ο εδάφιο

>Αρχικό κείμενο>

1. Η χρηματοδότηση από την Κοινότητα των δράσεων που αναφέρονται στο άρθρο 1, καλύπτει μια πενταετία (1999-2003).

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Το ποσό δημοσιονομικής αναφοράς για την εφαρμογή του παρόντος προγράμματος, για την περίοδο 1999-2003, ανέρχεται σε 25 εκατ. Ecu.

>Κείμενο μετά την ψηφοφορία στο ΕΚ>

Το ενδεικτικό ποσό δημοσιονομικής αναφοράς για την εφαρμογή του παρόντος προγράμματος, για την περίοδο 1999-2003, ανέρχεται σε 25 εκατ. Ecu.

(Τροπολογία 12)

Άρθρο 5, παράγραφος 1

>Αρχικό κείμενο>

1. Στα μέσα που μπορούν να χρησιμοποιηθούν για τις δραστηριότητες που αναφέρονται στο άρθρο 2 περιλαμβάνονται μελέτες, κατάλληλη τεχνική συνδρομή, συμπεριλαμβανομένης της χρήσης εμπειρογνωμόνων βραχυπρόθεσμα και μακροπρόθεσμα, υπηρεσίες εκπαίδευσης, κατάρτισης ή άλλες υπηρεσίες, προμήθειες και έργα καθώς και λογιστικοί έλεγχοι, και αποστολές αξιολόγησης και παρακολούθησης της εφαρμογής.

>Κείμενο μετά την ψηφοφορία στο ΕΚ>

1. Στα μέσα που μπορούν να χρησιμοποιηθούν για τις δραστηριότητες που αναφέρονται στο άρθρο 2 περιλαμβάνονται μελέτες, κατάλληλη τεχνική συνδρομή, συμπεριλαμβανομένης της χρησιμοποίησης εμπειρογνωμόνων βραχυπρόθεσμα και μακροπρόθεσμα, υπηρεσίες εκπαίδευσης, κατάρτισης προμήθειες και έργα καθώς και λογιστικοί έλεγχοι, και αποστολές αξιολόγησης και παρακολούθησης της εφαρμογής.

(Τροπολογία 13)

Άρθρο 7, παράγραφος 1

>Αρχικό κείμενο>

1. Η Επιτροπή είναι υπεύθυνη για την εκ των προτέρων εκτίμηση, την επιλογή και τη διαχείριση των δράσεων που καλύπτει ο παρών κανονισμός, σύμφωνα με τις διαδικασίες του προϋπολογισμού και άλλες ισχύουσες διαδικασίες, ιδίως εκείνες που προβλέπονται από το δημοσιονομικό κανονισμό ο οποίος εφαρμόζεται στον γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

1. Η Επιτροπή είναι υπεύθυνη για την εκ των προτέρων εκτίμηση,

την έγκριση και τη διαχείριση των δράσεων που καλύπτει ο παρών κανονισμός, σύμφωνα με τις διαδικασίες του προϋπολογισμού και άλλες ισχύουσες διαδικασίες, ιδίως εκείνες που προβλέπονται από το δημοσιονομικό κανονισμό ο οποίος εφαρμόζεται στον γενικό προϋπολογισμό των Ευρωπαϊκών Κοινοτήτων.

(Τροπολογία 14)

Άρθρο 7, παράγραφος 2

>Αρχικό κείμενο>

2. Οι αποφάσεις που αφορούν μη επιστρεπτέες ενισχύσεις άνω του 1 εκατ. Ecu, που χορηγούνται για ιδιαίτερες δράσεις χρηματοδοτούμενες βάσει του παρόντος κανονισμού, εγκρίνονται με τη διαδικασία που καθορίζεται στο άρθρο 8.

>Κείμενο μετά την ψηφοφορία στο ΕΚ>

2. Οι αποφάσεις που αφορούν μη επιστρεπτέες ενισχύσεις άνω

των 2 εκατ. Ecu, που χορηγούνται για ιδιαίτερες δράσεις χρηματοδοτούμενες βάσει του παρόντος κανονισμού, εγκρίνονται με τη διαδικασία που καθορίζεται στο άρθρο 8.

(Τροπολογία 15)

Άρθρο 7, παράγραφος 6

>Αρχικό κείμενο>

6. Η συμμετοχή σε πρόσκληση για υποβολή προσφορών και η ανάθεση συμβάσεων θα είναι ανοιχτή επί ίσοις όροις σε όλα τα φυσικά και νομικά πρόσωπα των κρατών μελών και του δικαιούχου κράτους. Μπορεί να επεκταθεί και σε άλλες αναπτυσσόμενες χώρες και, σε εξαιρετικές περιπτώσεις, δεόντως αιτιολογημένες, σε άλλες τρίτες χώρες.

>Κείμενο μετά την ψηφοφορία στο ΕΚ>

6. Η συμμετοχή σε πρόσκληση για υποβολή προσφορών και η ανάθεση συμβάσεων θα είναι ανοιχτή επί ίσοις όροις σε όλα τα φυσικά και νομικά πρόσωπα των κρατών μελών και του δικαιούχου κράτους

και άλλων αναπτυσσομένων χωρών. Κατά την ανάθεση των συμβάσεων λαμβάνονται, υπό την αυτή ποιότητα, κατά προτεραιότητα υπόψη οι προσφορές από τις λήπτριες χώρες και τις αναπτυσσόμενες χώρες της ίδιας περιοχής.

(Τροπολογία 16)

Άρθρο 7, παράγραφος 7

>Αρχικό κείμενο>

7. Οι προμήθειες κατάγονται από τα κράτη μέλη ή το δικαιούχο κράτος ή άλλες αναπτυσσόμενες χώρες. Σε εξαιρετικές περιπτώσεις, δεόντως αιτιολογημένες, οι προμήθειες μπορούν να κατάγονται από άλλες χώρες.

>Κείμενο μετά την ψηφοφορία στο ΕΚ>

7. Οι προμήθειες προέρχονται από τα κράτη μέλη ή το δικαιούχο κράτος ή άλλες αναπτυσσόμενες χώρες. Σε εξαιρετικές περιπτώσεις, δεόντως αιτιολογημένες, οι προμήθειες μπορούν να προέρχονται από άλλη χώρα.

Υπό την αυτή ποιότητα, λαμβάνονται κατά προτεραιότητα υπόψη οι προσφορές από τις λήπτριες χώρες και τις αναπτυσσόμενες χώρες της ίδιας περιοχής.

(Τροπολογία 17)

Άρθρο 8

>Αρχικό κείμενο>

1. Η Επιτροπή επικουρείται από την αρμόδια για την ανάπτυξη γεωγραφική επιτροπή.

>Κείμενο μετά την ψηφοφορία στο ΕΚ>

1. Η Επιτροπή επικουρείται

από συμβουλευτική επιτροπή που απαρτίζεται από έναν εκπρόσωπο ανά κράτος μέλος και της οποίας πρόεδρος είναι ο εκπρόσωπος της Επιτροπής,

>Αρχικό κείμενο>

>Κείμενο μετά την ψηφοφορία στο ΕΚ>

- στην περίπτωση των χωρών της Αφρικής, Καραϊβικής και Ειρηνικού, η Επιτροπή ΕΤΑ που θεσπίζεται με το άρθρο 21 της Εσωτερικής Συμφωνίας 91/401/ΕΟΚ για τη χρηματοδότηση και διοίκηση της κοινοτικής βοήθειας υπό την Τέταρτη Σύμβαση της Λομέ, και η οποία εγκρίθηκε στις 16 Ιουλίου 1990 από τους εκπροσώπους των κρατών μελών σε συνεδρίαση εντός του Συμβουλίου,

>Αρχικό κείμενο>

>Κείμενο μετά την ψηφοφορία στο ΕΚ>

- στην περίπτωση των Μεσογειακών χωρών, την Επιτροπή MED, που συστάθηκε από το άρθρο 6 του κανονισμού ΕΟΚ αριθ. 1762/92 του Συμβουλίου της 29ης Ιουνίου 1992,

>Αρχικό κείμενο>

>Κείμενο μετά την ψηφοφορία στο ΕΚ>

- στην περίπτωση των χωρών της Ασίας και της Λατινικής Αμερικής, την Επιτροπή ΑΛΑ, που θεσπίζει το άρθρο 15 του κανονισμού ΕΟΚ αριθ. 443/92 του Συμβουλίου της 25ης Φεβρουαρίου 1992.

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρέπει να ληφθούν. Η επιτροπή αυτή διατυπώνει τη γνώμη της για το σχέδιο εντός προθεσμίας που μπορεί να ορίσει ο πρόεδρος ανάλογα με το επείγον του θέματος. Η γνώμη διατυπώνεται με την πλειοψηφία που προβλέπεται από το άρθρο 148, παράγραφος 2, της Συνθήκης για την έκδοση των αποφάσεων τις οποίες καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται από το προαναφερόμενο άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των

γενικών μέτρων που πρέπει να ληφθούν. Η επιτροπή αυτή διατυπώνει τη γνώμη της για το σχέδιο, και εφόσον είναι απαραίτητο με ψηφοφορία, εντός προθεσμίας που μπορεί να ορίσει ο πρόεδρος ανάλογα με το επείγον του θέματος.

Η γνώμη καταχωρείται στα πρακτικά; επιπλέον κάθε κράτος μέλος μπορεί να ζητήσει την καταχώρηση της θέσης του στα πρακτικά.

Η Επιτροπή δίνει μεγάλη βαρύτητα στη γνώμη της επιτροπής, και την ενημερώνει σχετικά με το κατά πόσο ελήφθη υπόψη η γνώμη της.

>Αρχικό κείμενο>

Η Επιτροπή θεσπίζει μέτρα, τα οποία είναι αμέσου εφαρμογής. Ωστόσο, αν τα μέτρα αυτά δεν είναι σύμφωνα με τη γνώμη της Επιτροπής, γνωστοποιούνται πάραυτα από την Επιτροπή στο Συμβούλιο. Στην περίπτωση αυτή:

Η Επιτροπή αναβάλει την εφαρμογή των μέτρων τα οποία έχει αποφασίσει, για ένα μήνα από την ημερομηνία της γνωστοποίησης.

>Κείμενο μετά την ψηφοφορία στο ΕΚ>

Η Επιτροπή ενημερώνει πλήρως το Ευρωπαϊκό Κοινοβούλιο σχετικά με τις εργασίες της επιτροπής, και απαιτεί από όλα τα μέλη της να υποβάλουν δήλωση στην οποία θα αναφέρεται ότι η συμμετοχή τους στην επιτροπή αυτή δεν είναι ασυμβίβαστη με τα προσωπικά τους συμφέροντα, βάσει της συμφωνίας που επιτεύχθηκε μεταξύ του Ευρωπαϊκού Κοινοβουλίου και της Επιτροπής περί της επιτροπολογίας και που αναφέρεται στο ψήφισμα του Ευρωπαϊκού Κοινοβουλίου της 24ης Οκτωβρίου 1996 σχετικά με το σχέδιο γενικού προϋπολογισμού της Ευρωπαϊκής Ένωσης για το δημοσιονομικό οικονομικό έτος 1997 - τμήμα ΙΙΙ - Επιτροπή (1)

>Αρχικό κείμενο>

Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που προβλέπεται από το προηγούμενο εδάφιο.

>Κείμενο μετά την ψηφοφορία στο ΕΚ>

Επιπλέον, πραγματοποιείται εντός της επιτροπής αυτής, μέσω ανταλλαγής πληροφοριών, συντονισμός μεταξύ των δράσεων κοινοτικής συνεργασίας και αυτών που διεξάγονται επί διμερούς βάσεως από τα κράτη μέλη.

(1) ΕΕ C 347 της 18.11.1996, σελ. 125

(Τροπολογία 18)

Άρθρο 8, παράγραφος 2 α) (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Συγκροτείται μια ομάδα προσανατολισμού ανωτάτου επιπέδου της ΕΚ για την ένταξη θεμάτων φύλου στην αναπτυξιακή συνεργασία, η οποία καθορίζει στόχους γενικής λειτουργίας, παρέχει συμβουλές ως προς την εφαρμογή και παρακολουθεί τις εξελίξεις;

(Τροπολογία 19)

Άρθρο 9

>Αρχικό κείμενο>

Διεξάγεται, κατ' έτος, συζήτηση με βάση την παρουσίαση από τον αντιπρόσωπο της Επιτροπής των γενικών προσανατολισμών για τις δράσεις που θα υλοποιηθούν κατά το επόμενο έτος, στα πλαίσια κοινής συνεδρίασης των επιτροπών του άρθρου 8 παράγραφος 1.

>Κείμενο μετά την ψηφοφορία στο ΕΚ>

Διεξάγεται, κατ' έτος, συζήτηση με βάση την παρουσίαση από τον αντιπρόσωπο της Επιτροπής των γενικών προσανατολισμών για τις δράσεις που θα υλοποιηθούν κατά το επόμενο έτος, στα πλαίσια κοινής συνεδρίασης των επιτροπών του άρθρου 8 παράγραφος 1.

Στη συνεδρίαση μετέχει ένας βουλευτής του Ευρωπαϊκού Κοινοβουλίου.

(Τροπολογία 20)

Άρθρο 11, παράγραφος 1, 2ο εδάφιο

>Αρχικό κείμενο>

Εφαρμόζεται έως τις 31 Δεκεμβρίου 2003.

>Κείμενο μετά την ψηφοφορία στο ΕΚ>

Διαγράφεται